b"\n_START_ARTICLE_\nAssociation sportive montferrandaise Clermont Auvergne\n_START_SECTION_\nEl club\n_START_PARAGRAPH_\nL'any 1911, Marcel Michelin va crear l'Association sportive Michelin, club omnisports de 3 seccions: rugbi, futbol i cross-country. Poc temps despr\xc3\xa9s el club poliesportiu va incloure tamb\xc3\xa9 les seccions de ciclisme, petanca, esgrima i tennis. El 1922, i obeint a una recomanaci\xc3\xb3 de l'Union des soci\xc3\xa9t\xc3\xa9s fran\xc3\xa7aises de sports athl\xc3\xa9tiques, l'Association sportive Michelin va canviar de nom pel d'Association sportive montferrandaise en honor al barri de Clarmont, Monferrand, on s'ubicaba el club._NEWLINE_El 1925, l'AS Montferrandaise va v\xc3\xa8ncer al Biarritz olympique a la que llavors s'anomenava Divisi\xc3\xb3 d'Honor. D'aquesta manera el club de Clarmont d'Alv\xc3\xa8rnia va pujar a la 1a Divisi\xc3\xb3 francesa, categoria en la que es mantindr\xc3\xa0 fins avui._NEWLINE_Des de l'estiu de 2006, l'equip va posar-se sota la direcci\xc3\xb3 de Vern Cotter. Els dirigents van tirar endavant un projecte esportiu ambici\xc3\xb3s basat en el fitxatge de jugadors de nivell internacional, tals com (John Smit, capit\xc3\xa0 dels Springboks (campions del m\xc3\xb3n al mundial de 2007, Julien Bonnaire arribat el 2007 del CSBJ o el centre internacional sud-afric\xc3\xa0 Marius Joubert. Aquesta pol\xc3\xadtica, a m\xc3\xa9s de la conservaci\xc3\xb3 dels talents (Aur\xc3\xa9lien Rougerie, Pierre Mignoni o Mario Ledesma) i la modernitzaci\xc3\xb3 general de les infraestructures, va aconseguir que el club aconsegu\xc3\xads triomfs tals com el Campionat europeu o arribar a la final del campionat de Fran\xc3\xa7a en dues ocasions consecutives el 2007 i el 2008._NEWLINE_Onze cops finalista del campionat de Fran\xc3\xa7a, l'ASM Clermont Auvergne ha aconseguit un cop el t\xc3\xadtol."